GERIAUSIO METŲ

VILNIAUS REGIONO BIBLIOTEKININKO „RIEŠUTAS“ APDOVANOJIMO

NUOSTATAI

I. BENDROSIOS NUOSTATOS

1. Šie nuostatai apibrėžia Vilniaus regiono bibliotekų (toliau tekste – VRB) darbuotojų apdovanojimų organizavimo, kandidatų apdovanojimams teikimo, vertinimo komisijos veiklos, laureatų rinkimų ir apdovanojimų suteikimo tvarką.

2. VRB darbuotojams skiriami šie apdovanojimai:

2.1. RIEŠUTO APDOVANOJIMAS geriausiam metų VRB bibliotekininkui. Skiriamas diplomas, konkurso statulėlė ir materialus prizas;

2.2. GRAIKINIO RIEŠUTO APDOVANOJIMAS geriausiam metų VRB vadovui. Skiriamas diplomas ir materialus prizas;

2.3. LAZDYNO PRIZAS geriausiai metų VRB darbuotojų komandai. Skiriama speciali konkurso statulėlė (kiekvienais metais perleidžiama kitiems laimėtojams), diplomas ir išvyka į kitas bibliotekas.

3. Geriausio metų VRB bibliotekininko „Riešutas“ konkursą organizuoja Vilniaus apskrities Adomo Mickevičiaus viešosios bibliotekos (toliau – VAVB) Regiono bibliotekų taryba (toliau – Taryba); konkursą remia VAVB administracija, VRB administracijos ir kiti galimi rėmėjai bei fondai.

II. APDOVANOJIMŲ SUTEIKIMO TVARKA

4. RIEŠUTO apdovanojimas skiriamas VRB darbuotojui už:

4.1. labai gerus profesinio darbo rezultatus;

4.2. svarbios užduoties, neįeinančios į tiesiogines pareigas, atlikimą;

4.3. naujovių, patobulinusių darbą arba atskirus darbo procesus, pasiūlymą ir įdiegimą;

4.4. pasižymėjimą profesinėje veikloje, bibliotekų vardo garsinimą ir aktyvų atstovavimą, bibliotekininko teigiamo įvaizdžio kūrimą;

4.5. aktyvią visuomeninę veiklą;

4.6. aukštą darbuotojo kultūros lygį bei erudiciją ir jos pritaikymą profesinėje veikloje.

5. RIEŠUTO apdovanojimui pristatomi profesionalūs bibliotekininkai (turintys bibliotekininkystės ir informacijos mokslų išsilavinimą arba įgijusieji profesijos įgūdžius dirbdami bibliotekoje). Apdovanojimas tam pačiam asmeniui gali būti suteikiamas ne anksčiau kaip po 5 metų.

6. GRAIKINIO RIEŠUTO apdovanojimams gali būti pristatomi VRB vadovai (direktoriai, pavaduotojai) už vadybinę veiklą bibliotekose:

6.1. už bibliotekos veiklos plėtojimą;

6.2. už sudėtingus strateginius bibliotekų vadybos sprendimus;

6.3. už kūrybinę, tiriamąją ir mokslinę veiklą;

6.4. už bibliotekos sėkmingą komunikacinę veiklą ir atstovavimą.

7. LAZDYNO PRIZAS skiriamas VRB padaliniui (skyriui, filialams) arba grupei darbuotojų už reikšmingus profesinius nuopelnus, geriausius metų komandinės veiklos rezultatus. LAZDYNO PRIZAS skiriamas vieneriems metams, kitais metais perduodamas kitiems laimėtojams.

8. Kandidatų pristatymai, parengti pagal nustatytą formą (žr. Priedą Nr. 1), pateikiami vertinimo komisijai iki einamųjų metų rugsėjo 30 d.

9. Kandidatus vertinimo komisijai gali pristatyti:

9.1. VAVB Taryba;

9.2. VRB administracijos;

9.3. VRB padaliniai;

9.4. VRB kolektyvai;

9.5. Pavieniai asmenys (kitus ir save);

9.6. Visuomeninės organizacijos;

9.7. VRB lankytojai, bičiuliai, kolegos iš kitų bibliotekų.

10. Apdovanojimas suteikiamas neatsižvelgiant į kitus to asmens gautus apdovanojimus.

11. Apdovanojimai įteikiami iškilmingoje aplinkoje VRB Šventinio renginio metu kiekvienų einamųjų metų IV ketv.

12. Prizai apdovanotiems VRB darbuotojams skiriami iš VAVB, VRB arba rėmėjų, fondų lėšų.

III. VERTINIMO KOMISIJOS DARBO ORGANIZAVIMO TVARKA

13. Vertinimo komisija sudaroma iš visų Tarybos narių ir į komisijos sudėtį įeina praėjusių metų RIEŠUTO apdovanojimą gavęs asmuo. Vertinimo komisijos narių kadencijos sutampa su kadencija Taryboje.

14. Posėdyje komisija išsirenka pirmininką ir sekretorių. Konkursas įvyksta, jei posėdyje dalyvauja 2/3 Tarybos narių.

15. Vertinimo komisija laimėtojus renka per einamųjų metų II-ąjį Tarybos posėdį arba elektroninio posėdžio metu.

15. Komisijos posėdžiai protokoluojami. Posėdžių protokolai perduodami saugoti VAVB.

16. Sprendimą skirti apdovanojimą vertinimo komisija priima atviru balsavimu paprasta komisijos narių balsų dauguma.